Danielle Mitterrand

Danielle MITTERRAND, naskiĝnome Danielle Émilienne Isabelle GOUZE (naskiĝis la  en Verdun, Meuse, Francio, mortis la 20minutos.es: Fallece Danielle Mitterrand, viuda del expresidente francés en Parizo, Francio) estis la unua damo de Francio de 1981 ĝis 1995, kiel edzino de la prezidanto François Mitterrand, kaj disvolvis diversajn politikajn kaj bonfarajn aktivecojn, kreante sian propran fondaĵon.

 Biografio 
Dum la Dua mondmilito ŝi estis agento de la Franca rezistado kaj tiam ŝi ekkonis François Mitterrand, kun kiu ŝi edziniĝis la . Danielle Mitterrand naskis tri filojn, Pascal, frue mortintan, Jean-Christophe kaj Gilbert.

Post la prezidanta elekto de sia edzo en 1981, Danielle plenumis la funkciojn de unua damo dediĉiĝante ĉefe al helpo por la Tria mondo.

En 1986 ŝi kreis la bonfaran fondaĵon Francio Liberecoj-Fondaĵo de Danielle Mitterrand, destinitan subteni senhelpajn kaj oprimitajn homojn, entreprenante informajn kaj financajn agojn, kiun ŝi prezidis ĝis sia forpaso.

Ŝi prononciĝis favore al la okcidentsahara popolo, al la Zapatista Armeo por Nacia Liberigo, al la tibetanoj, al la kurdoj, al la indiĝenaj popoloj de Latin-Ameriko, ktp.

En siaj lastaj jaroj ŝi luktis por meti unuarange la homajn rajtojn al akvo samrange kun la edukado, la demokratiaj praktikoj kaj la prirespondeca ekonomio.

Ŝi forpasis pro anemio post kelkaj tagoj da hospitaliĝo.

 Verkoj 
 La levure du pain, édition n°1, 1992
 En toutes libertés, Ramsay, 1996
 Ces hommes sont avant tout nos frères, Ramsay, 1996 (pri indianoj de Chiapas)
 Le printemps des insoumis, éditions Ramsay, 1998
 La torture en Tunisie : Comité pour le respect des libertés et des droits de l’homme en Tunisie, Le Temps des cerises, 2000
 Echanger la vie, éditions Actes sud, 2000
 Le Livre de ma mémoire, Édition Jean-Claude Gawsewitch, 2007  & Folio n° 4833
 Mot à mot, Le Cherche midi, 2010 .

 Referencoj 

 Eksteraj ligiloj 

 Francio Liberecoj-Fondaĵo de Danielle Mitterrand 

Kategorio:Unuaj damoj de Francio
Kategorio:Francaj socialistoj